امریکانین خاریجی ایشلر ناظیرلیگی ونزوئلا-داکی دیپلومات‌لاری‌نین بیر حیسه‌سینی گئری چاغیردی.
امریکا مطبوعاتیندا یئر توتان خبرلره گؤره، ونزوئلا-نی فعالیتی عاجیل کاراکتر داشیمایان دیپلومات‌لار ترک اده‌جک.
بونا سبب کیمی نماینده‌لیک‌لرده ایشله‌ین 150-یه یاخین دیپلوماتین تهلوکه‌سیزلیگی‌نین تامین ائدیلمه‌سی‌نین چتین اولماسی گؤستریلیب. امریکا حکومتی‌نین ونزوئلا-داکی وطنداش‌لارینا عاجیل خیدمت گؤسترمک ایمکان‌لاری حاضردا محدودلاشدیریلیب. آنجاق پایتاخت کاراکاس-‌داکی سفیرلیگین فعالیتلرینی داوام ائتدیرجگی بیلدیریلیب.
قئید ائدک کی، ونزوئلا پارلامئنتی‌نین صدری و موخالیفت لیدری خوان گوآیدو اؤزونو پرزیدنت وظیفه‌لری‌نین ایجراچی‌سی اعلان ائدیب.
اونون آردینجا امریکا باشقانی دونالد ترامپ موخالیف یؤنلو ونزوئلا میللی مجلیسی‌نین رهبری خوان گوآیدونو رسمی اولا‌راق پرزیدنت وظیفه‌لری‌نین موقتی ایجراچی‌سی کیمی تانیییب.
ونزوئلا دؤولت باشچی‌سی نیکولاس مادورو امریکانین ونزوئلا-دا چئوریلیشه جهد ائتمه‌سی سببیندن بو اؤلکه ایله بوتون علاقه‌لری کسدیگینی و دیپلومات‌لاری‌نین ونزوئلا-نی ترک ائتمه‌لری اوچون 72 ساعات واخت وئردیگینی آچیقلامیشدی.
